হেলসিঙ্কি মেট্রো
ইউরোপ মহাদেশের ফিনল্যান্ড রাষ্ট্রের রাজধানী হেলসিঙ্কির পাতাল ট্রেন ব্যবস্থার নাম হেলসিঙ্কি মেট্রো। এটি বিশ্বের সবচেয়ে উত্তরে অবস্থিত মেট্রো সিস্টেম এবং ফিনল্যান্ডের একমাত্র মেট্রো। ২৭ বছর ধরে পরিকল্পনা ও নির্মাণ চলার পর ১৯৮২ সালের আগস্ট ২ তারিখে এটি জনসাধারণের জন্য খুলে দেয়া হয়। হেলসিংকি সিটি ট্রান্সপোর্ট সংস্থাটি হেলসিংকি রিজিওনাল ট্রান্সপোর্ট অথরিটির হয়ে এই মেট্রোটি পরিচালনা করে। প্রতিবছর এই মেট্রো ৫ কোটি যাত্রী বহন করে থাকে। এই মেট্রো সিস্টেমে একটি মাত্র দ্বিধাবিভক্ত লাইন রয়েছে, যার দৈর্ঘ্য ২১.১ কিলোমিটার এবং যাতে মোট ১৭টি স্টেশন রয়েছে।